《送郭彦昭归吴中》
元代·郑东

外沙沙头潮没渚，海坛庙前唱蛮歈。政喜南风吹五两，不愁落日转樯乌。

鳊鱼一尺恰上钓，吴姬二十独当垆。醉歌《白雪》谁能和，击碎筵中玉唾壶。

作者简介：温州平阳人，字季明，号杲斋。幼嗜书，明《春秋》。尝应科举，不合主司，即弃去，致力为古文。欧阳玄奇其才，欲荐之，会疾卒。弟郑采亦有文名。有《郑氏联璧集》。